אביבה טלר

אביבה טלר (10 בספטמבר 1939 – 20 באוגוסט 2023) הייתה דוקטור לעבודה סוציאלית, מרצה ופעילה בסיוע לשכבות חלשות ושיקומם של נפגעי נפש בקהילה; יקירת העיר חיפה.

ביוגרפיה
טלר נולדה בחיפה. את שירותה הצבאי עשתה במסגרת הנח"ל בקיבוץ שדה אליהו.

בין השנים 1960–1963 למדה פסיכולוגיה וסוציולוגיה באוניברסיטה העברית בירושלים. במקביל ללימודיה, עבדה כמאבחנת במכון אבני.

בשנות ה-70 חזרה לחיפה ולמדה עבודה סוציאלית באוניברסיטת חיפה. תואר שני למדה באוניברסיטת פיטסבורג, ובשנת 1997 השלימה את עבודת הדוקטורט בעבודה סוציאלית ב-Union Institute. נושא המחקר היה אישיותם של מתנדבים.

בשנים 1976–1978 הקימה וניהלה מרכז לטיפול בנפגעי סמים של קופת החולים הכללית. בשנים 1978–1980 שימשה כעובדת סוציאלית בבית החולים הפסיכיאטרי בפיטסברג. משנת 1989 ועד למותה, הייתה חברה בוועד המנהל של "הוספיס חיפה" של האגודה למלחמה בסרטן.

טלר הרצתה באוניברסיטת חיפה ובשנים תשמ"ז-תשמ"ח ותשמ"ט-תש"ן זכתה בתואר "המרצה המצטיין". היא הקימה את הקורס למדריכים מקצועיים באוניברסיטת חיפה ואת החוג לעבודה סוציאלית במכללת עמק יזרעאל. בשנים 1997–2009 יסדה טלר עם שני בניה שתי רשתות של הוסטלים ודיור מוגן בשיקום בבריאות הנפש – "עתיד חדש" בחיפה ו"כנרת" בטבריה וסביבתה. היא הדריכה בהם עד לפטירתה. נוסף על כך, טלר התנדבה במוסדות כגון "דלת פתוחה" והמרכז לטיפול בנוער בסיכון.

בשנת 2010 הוענק לה התואר "יקירת העיר חיפה".

טלר נפטרה ב-20 באוגוסט 2023. הותירה אחריה בעל, פרופסור יחזקאל טלר, איש חינוך ומומחה בעבודה סוציאלית ושיקום פגועי נפש, שני בנים ובת. התגוררה בחיפה.

בין פרסומיה 
 א. טלר, תדריך קלט: חומר עזר לעבודת העובדים הסוציאליים בלשכות רווחה בישראל. ירושלים: ג'וינט ישראל ואלכ"א, האגודה לפיתוח וקידום כח אדם בשירותים חברתיים בישראל, 1987
 Brill, M, & Taler, A. A Spiral Model for Teaching Psychological Assessment, Journal of Teaching in Social Work .4 (1):67-83

קישורים חיצוניים

חברי גרעיני נח"ל
בוגרות האוניברסיטה העברית בירושלים
בוגרי האוניברסיטה העברית בירושלים
בוגרות אוניברסיטת חיפה
בוגרי אוניברסיטת חיפה
בוגרות אוניברסיטת פיטסבורג
בוגרי אוניברסיטת פיטסבורג
יקירות חיפה
סגל שירותי בריאות כללית
עובדות סוציאליות ישראליות
עובדים סוציאליים ישראלים
סגל אוניברסיטת חיפה: עבודה סוציאלית
סגל המכללה האקדמית עמק יזרעאל
נשות היישוב ילידות הארץ
אנשי היישוב ילידי הארץ
אישים הקבורים בבית הקברות שדה יהושע
ישראליות שנולדו ב-1939
ישראלים שנולדו ב-1939
ישראליות שנפטרו ב-2023
ישראלים שנפטרו ב-2023